Primul român care a murit din cauza variantei Delta nu era vaccinat. Valeriu Gheorghiță: Încă o persoană este la ATI.
Delta, sau varianta indiană a coronavirusului, a provocat joi un prim deces în România, potrivit datelor centralizate de Centrul Național de Supraveghere şi Control al Bolilor Transmisibile (CNSCBT). Valeriu Gheorghiță a declarat că persoana de 72 de ani nu era vaccinată, fiind cunoscută cu obezitate şi hipertensiune arterială.
"S-a înregistrat primul caz de deces, la o persoană de 72 de ani, în județul Argeș, ca urmare a infecției cu varianta Delta", a spus coordonatorul campaniei naționale de vaccinare.Este vorba despre o femeie care nu era vaccinată împotriva COVID."Din informațiile mele, mai este o persoană care are tulpina Delta, este la terapie intensivă", a completat dr. Valeriu Gheorghiță.Potrivit acestuia, în România au fost identificate 44 de tulpini ale COVID, în nouă județe."Cele mai multe cazuri au fost raportate în Ilfov, Argeș și București. O parte dintre cazuri nu au un istoric relevant, cazuri de origine autohtonă decât cazuri de import. Trebuie să beneficiem de o protecție maximă, numărul persoanelor vaccinate să fie cât mai mare, pentru a pregăti o eventuală creștere. Estimăm că tulpina Delta va deveni la nivel global dominantă. Readuc aminte importanța vaccinării. Situația în România este bună, dar trebuie să ne vaccinăm, să prevenim o răspândire accelerată", a mai spus Valeriu Gheorghiță.